b'\n_START_ARTICLE_\nKsenija Paji\xc4\x87\n_START_SECTION_\nPo\xc4\x8deci\n_START_PARAGRAPH_\nRo\xc4\x91ena je u Rijeci, gdje je zavr\xc5\xa1ila osnovnu i srednju \xc5\xa1kolu. Diplomirala je na Akademiji dramskih umjetnosti u Zagrebu 1984. godine. Nakon diplomiranja provela je dvije sezone anga\xc5\xbeirana u Teatru u gostima gdje je igrala glavne uloge. Jo\xc5\xa1 kao studentica po\xc4\x8dela je raditi na Dubrova\xc4\x8dkim ljetnim igrama te je sudjelovala u predstavama \xe2\x80\x9cHamlet\xe2\x80\x9d i \xe2\x80\x9cHekuba\xe2\x80\x9d, a odmah nakon \xc5\xa1to je diplomirala, zavr\xc5\xa1ila je u Teatru u gostima. Relja Ba\xc5\xa1i\xc4\x87 ju je primijetio dok je branila diplomsku radnju te je zahvaljuju\xc4\x87i njemu po\xc4\x8dela raditi s glumcima kao \xc5\xa1to su Ana Kari\xc4\x87, Boris Buzan\xc4\x8di\xc4\x87, Vanja Drach... Godine 1986. primljena je u stalni anga\xc5\xbeman Dramskog kazali\xc5\xa1ta Gavella.  Ostvarila je veliki broj zapa\xc5\xbeenih uloga u kazali\xc5\xa1tu, na filmu i na televiziji.\n_START_SECTION_\nKarijera\n_START_PARAGRAPH_\nProslavila ju je uloga Nine, \xc5\xbeene Crnog D\xc5\xbeeka, kojeg je tuma\xc4\x8dio Slavko Brankov, u seriji za djecu i mlade "Smogovci". 2004. godine dobiva ulogu bogata\xc5\xa1ice Ane Jurak u prvoj hrvatskoj telenoveli "Villa Maria". Nastupa u sve tri nadolaze\xc4\x87e AVA-ine telenovele. U "Ljubav u zale\xc4\x91u" tuma\xc4\x8dila je vlasnicu tra\xc4\x8d \xc4\x8dasopisa "Stars" Kseniju Fisher, a u "Obi\xc4\x8dnim ljudima" tuma\xc4\x8di lik Tamare, najbolje prijateljice glavne junakinje Vanje (Vanessa Radman). U toj seriji Ksenijin lik se borio s leukemijom. Nakon gostuju\xc4\x87ih uloga u humoristi\xc4\x8dnim serijama "Zauvijek susjedi" i "Bitange i princeze", 2007. vra\xc4\x87a se na male ekrane u povijesnoj telenoveli "Ponos Ratkajevih". U 2009. godini, gostovala je u humoristi\xc4\x8dnoj seriji "Luda ku\xc4\x87a", te je utjelovila lik o\xc5\xa1tre doktorice Karmen u telenoveli "Sve \xc4\x87e biti dobro". Godine 1986. godine primljena je u stalni anga\xc5\xbeman Dramskog kazali\xc5\xa1ta "Gavella"'